CELEX: 32014D0793
Language: fi
Date: 2014-11-07 00:00:00
Title: 2014/793/EU: Neuvoston päätös, annettu 7 päivänä marraskuuta 2014 , säästötulojen verotuksesta ja veroalan hallinnollisesta yhteistyöstä annetun unionin lainsäädännön soveltamista Saint-Barthélemyn yhteisöön koskevan Euroopan unionin ja Ranskan tasavallan sopimuksen tekemisestä Euroopan unionin puolesta

15.11.2014   
            
            
               FI
            
            
               Euroopan unionin virallinen lehti
            
            
               L 330/10
            
         NEUVOSTON PÄÄTÖS,
   annettu 7 päivänä marraskuuta 2014,
   säästötulojen verotuksesta ja veroalan hallinnollisesta yhteistyöstä annetun unionin lainsäädännön soveltamista Saint-Barthélemyn yhteisöön koskevan Euroopan unionin ja Ranskan tasavallan sopimuksen tekemisestä Euroopan unionin puolesta
   
      (2014/793/EU)
   
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 113 ja 115 artiklan yhdessä 218 artiklan 6 kohdan b alakohdan ja 8 kohdan toisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:
   
               (1)
            
            
               Neuvoston päätöksen 2013/671/EU (1) mukaisesti Euroopan unionin ja Ranskan tasavallan välinen sopimus säästötulojen verotuksesta ja veroalan hallinnollisesta yhteistyöstä, jäljempänä ’sopimus’, annetun unionin lainsäädännön soveltamista Saint-Barthélemyn yhteisöön allekirjoitettiin 17 päivänä helmikuuta 2014 sillä varauksella, että sopimuksen tekeminen saatetaan päätökseen.
            
         
               (2)
            
            
               Sopimuksen tarkoituksena on varmistaa, että erityisesti petosten ja rajat ylittävän veronkierron torjuntaa koskevia neuvoston direktiivissä 2011/16/EU (2) ja neuvoston direktiivissä 2003/48/EY (3) säädettyjä mekanismeja sovelletaan Saint-Barthélemyyn sen aseman muuttumisesta huolimatta.
            
         
               (3)
            
            
               Sopimus olisi tehtävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Ranskan tasavallan välinen sopimus säästötulojen verotuksesta ja veroalan hallinnollisesta yhteistyöstä annetun unionin lainsäädännön soveltamisesta Saint-Barthélemyn yhteisöön.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja antaa unionin puolesta sopimuksen 7 artiklassa määrätyn ilmoituksen (4).
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 7 päivänä marraskuuta 2014.
      
         
            Neuvoston puolesta
         
         
            Puheenjohtaja
         
         P. C. PADOAN
      
   
   
      (1)  Neuvoston päätös 2013/671/EU, annettu 15 päivänä marraskuuta 2013, säästötulojen verotuksesta ja veroalan hallinnollisesta yhteistyöstä annetun unionin lainsäädännön soveltamista Saint-Barthélemyn yhteisöön koskevan Euroopan unionin ja Ranskan tasavallan sopimuksen allekirjoittamisesta Euroopan unionin puolesta (EUVL L 313, 22.11.2013, s. 1).
   
      (2)  Neuvoston direktiivi 2011/16/EU, annettu 15 päivänä helmikuuta 2011, hallinnollisesta yhteistyöstä verotuksen alalla ja direktiivin 77/799/ETY kumoamisesta (EUVL L 64, 11.3.2011, s. 1).
   
      (3)  Neuvoston direktiivi 2003/48/EY, annettu 3 päivänä kesäkuuta 2003, säästöjen tuottamien korkotulojen verotuksesta (EUVL L 157, 26.6.2003, s. 38).
   
      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.